Koue weer vir VSA, warm weer vir Rusland – praag.co.za
Die kouefront het na dele in die suide uitgebrei, terwyl die middel-Atlantiese-streek ook deurloop onder die bibberweer.
Boston en die omliggende New England streek het in Februarie reeds 'n rekord hoeveelheid sneeu gehad. New York het minder sneeu aangeteken, maar Maandag is 'n maksimum temperatuur van minus twee grade aangeteken.
Duisende vlugte wat opgeskort is sal na verwagting hervat word namate die front oor die oseaan beweeg.
Intussen sê weerkundiges dieselfde 'pooldraaikolk,' veroorsaak die koue weer in die VSA sowel as warmer weer in Rusland.
Mense in die sentrale dele van Rusland is verbaas deur warm reënweer wat al die sneeu wegsmelt. Kenners sê die twee teenstrydighede is in werklikheid deel van dieselfde verskynsel.
Inwoners van die VSA en Kanada is verras deur die ysige daling in temperatuur onder minus 30 grade Celsius, terwyl die Russe ook verras is deur die Januarie-weer met temperature in Moskou wat sowat 11 grade bo die gemiddeld is.
Lees ook verder.
Skrywer praagGepubliseer op 18 Februarie 2015 18 Februarie 2015 Kategorieë Internasionale nuus, NuusSleutelwoord Kanada, Koue weer, Moskou, pooldraaikolk, Rusland, sneeu, VSA